પૂજ્ય બ્રહ્મવિહારીદાસજી સ્વામીએ શિક્ષકોને પ્રશ્ન કર્યો કે તમે શિક્ષક તરીકે ખુશ છો/ તો જવાબ હા મળ્યો. એટલે પૂ.બ્રહ્મવિહારીદાસજી સ્વામીએ જણાવ્યું કે જો તમે શિક્ષક બનીને પ્રસન્ન છો, તો જ તમે 100 ટકા ઊર્જા સાથે કામ કરી શકશો. તમારે તમારી શાળામાં, વર્ગખંડમાં, વિદ્યાર્થીઓમાં પરિવર્તન લાવવું હોય તો તમે જરા જુદું વિચારો, તમારા વિચાર, વર્તન અને વલણમાં અલગતા લાવો. એ જ રીતે શિક્ષકો અને બાળકોનો પણ પ્રસન્નતાઆંક વધવો જોઇએ.